El Halis va estar pendent de mi desde el moment en que vaig confirmar la reserva. Inclús va proposar-me acompanyar-lo a ell i uns amics a un event que tindria lloc durant la meva estada. Un cop a destí, em va fer partícep del seu dia a dia, i em va proposar activitats diverses. Entre d'altres coses, a més de deixar-me el cafè llest al matí, el dia del meu aniversari, que vem anar a sopar plegats, va arreglar-s'ho per organitzar un pastís amb espelmes ... i amb regal inclòs. Va ser en tot moment molt amable i detallista.

La descripció de l'anunci és molt acurada.

Tot i els meus dubtes respecte el barri, la veritat és que és ideal per instal.lar-s'hi, com a base d'operacions, ja que és molt tranquil, i està molt ben comunicat amb el centre històric. De fet es tracte d'un barri amb una bona qualitat de vida, on s'hi pot trobar de tot. Curiosament, tot i ser el barri asiàtic i no l'europeu, és el més semblant a una ciutat europea, i casa seva és just a tocar del carrer més important de la zona i sens dubte un dels meus glamurosos de la ciutat, amb botigues, restaurants i negocis de nivell, tot en un entorn relaxat, ideal per carregar piles per poder endinsar-se en el "caos" del centre. A més, està molt ben situat per poder agafar un ferry i escapar-se a alguna de les illes properes, poc conegudes pel públic en general, però que sens dubte merèixen una visita, i permeten gaudir d'un entorn i una arquitectura molt diferents al que ofereix la ciutat.

Recomenable doncs el barri en general (tractant-se d'una ciutat amb 15 milions d'habitants, la sensació que es viu al barri és molt més relaxada del que un podria imaginar-se) i casa el Halis en particular, per la perfecte ubicació dins el barri, i la qualitat humana de l'amfitrió.

Era la meva primera visita a Istambul, i hi tornaré .. i sense cap mena de dubte, si és possible, repetiré a casa seva.